<classify> MIRADI ya Stendi Bora Afrika Mashariki na Soko la Kisasa jijini Dodoma, imezalisha ajira takribani 500 ambazo nyingi kati yake zitawanufaisha wakazi wa Nzuguni mahali inapojengwa miradi hiyo.Mkurugenzi wa Kampuni ya Ujenzi ya Mohammed Builders inayojenga miradi hiyo, Mohammed Jafferji ameyasema hayo wakati akizungumza na waandishi wa habari.Amesema, wakazi wa eneo la Nzuguni watapewa kipaumbele katika kupewa ajira wakati wa ujenzi wa miradi hiyo.Zaidi ya wakazi takribani 500 wa eneo la Nzuguni na maeneo jirani, watanufaika na ajira kutokana na miradi ya ujenzi inayotekelezwa katika eneo hilo, amesema Jafferji.Pamoja na ajira hizo za moja kwa moja, yapo makundi mengine yatakayonufaika kutokana na kutekelezwa miradi hiyo wakiwa mama na babalishe watakao hudumia wajenzi chakula pamoja na makundi mengine.Jafferji aliwahakikishia wananchi kwamba miradi hiyo itakamilika ndani ya miezi 15 iliyo katika mikataba. Mmoja wa wakazi wa Nzunguni, John Matonya aliishukuru kampuni hiyo kwa kuona umuhimu wa kuwapa kipaumbele wakazi hao katika ajira, jambo ambalo limewafanya wawe walinzi wa vifaa kwani wanafaidika navyo.  <topic>: kitaifa 